CELEX: 22014D0073
Language: hu
Date: 2014-05-16 00:00:00
Title: Az EGT Vegyes Bizottság 73/2014 határozata ( 2014. május 16. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

30.10.2014   
            
            
               HU
            
            
               Az Európai Unió Hivatalos Lapja
            
            
               L 310/19
            
         AZ EGT VEGYES BIZOTTSÁG 73/2014 HATÁROZATA
   (2014. május 16.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A természetes környezet megőrzésére szánt takarmánynövény-vetőmagkeverékek forgalmazása tekintetében bizonyos eltérések biztosításáról szóló, 2010. augusztus 30-i 2010/60/EU bizottsági irányelvet (1) bele kell foglalni az EGT-megállapodásba.
            
         
               (2)
            
            
               Ez a határozat növényegészségügyet érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében leírtak alapján a növényegészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre is. Ezért e határozat nem alkalmazandó Liechtensteinre.
            
         
               (3)
            
            
               Az EGT-megállapodás I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének III. fejezete az 57. pont (2011/180/EU bizottsági határozat) után a következő szövegrésszel egészül ki:
   
               „58.
            
            
               
                  32010 L 0060: a Bizottság 2010. augusztus 30-i 2010/60/EU irányelve a természetes környezet megőrzésére szánt takarmánynövény-vetőmagkeverékek forgalmazása tekintetében bizonyos eltérések biztosításáról (OJ L 228, 2010.8.31., 10. o.).
               Az irányelv rendelkezései e megállapodás alkalmazásában a következő kiigazítással értendők:
               Az 1. cikk (1) bekezdésének a) pontja helyébe a következő szöveg lép:
               
                  »»forrásterület«: terület olyan fajta növényzettel, amely különös fontossággal bír a növénygenetikai erőforrások megőrzése szempontjából, és amelyet a nemzeti jogszabályokkal összhangban jelöltek ki«.”
         2. cikk
   A 2010/60/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. május 17-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (2).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. május 16-án.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 228., 2010.8.31., 10. o.
   
   
      (2)  Alkotmányos követelmények fennállását nem jelezték.